# A menekülési terv (A szökés)

### A Wikipédiából, a szabad lexikonból.

Az amerikai DVD doboza

Ez a szócikk a Szökés (Prison Break) című tévésorozathoz tartozik, annak epizódjait sorolja fel, és röviden ismerteti a tartalmukat.

Figyelem: Itt a cselekmény részleteit vagy a végkifejletét is olvashatod.

Michael Scofield látszólag bankrablást követ el, hogy börtönbe kerüljön, és így kiszabadítsa ártatlanul halálra ítélt bátyját, Lincoln Burrows-t a Fox River Állami Fegyintézetből. A történetben sok a váratlan fordulat. Itt a terv teljes leírása megtalálható.

## [szerkesztés] A terv

A letartóztatása előtt Michael összegyűjtött minden fontos tudnivalót, amire szüksége lehet a börtönben, beleértve a rabok leírását, akik később a szövetségesei lehetnek. Börtönbe kerülése előtt szerkezeti mérnök volt, és a letartóztatása előtt pár évvel a céget, amelynél dolgozott, megbízták annak a börtönnek a felújításával, ahol most a bátyja raboskodik. Mivel hozzáfért a börtön tervrajzához, az egész csőrendszert és egyéb fontos információkat a szökés elősegítésére a testére tetováltatta, gótikus képek közé rejtve.

Michael ezen felül több helyen használta a hitelkártyáját szerte az országban, hogy ezzel rossz útra terelje az őt üldöző hatóságokat. Az utolsó szabad tette bebörtönzése előtt egy fegyveres bankrablás látszólagos elkövetése, melyben civilek előtt elsütötte fegyerét. A bíróságon ügyvédje, Veronica Donovan tanácsa ellenére "nolo contendere"-t vallott; öt év börtönre ítélték. Annyit kért csak a bírótól, hogy az otthonához legközelebbi börtönben legyen elhelyezve; a bíró beleegyezett, és Michael-t a Fox Riverbe küldték.

## [szerkesztés] A szökés Fox Riverből

### [szerkesztés] Első fázis

A szökés a gyengélkedőn kezdődik és ér véget. A börtönbe érkezése után Michael megkeresi a helyi csempészárust, Benjamin C-Note Franklin-t, és megállapodik vele, hogy szerez neki PUGNAC-ot, egy inzulint blokkoló gyógyszert, ami megváltoztatja a vércukor szintjét és cukorbeteggé teszi, minek következtében ugyan rendszeres inzulin injekciókra szorul majd a börtön orvosától, Sara Tancredi-től, de egyúttal bejárása lesz a gyengélkedőre.

#### [szerkesztés] A mosdó

Miután a börtönudvaron lévő padokból szerez egy negyed-inches csavart, addig csiszolja a cellája padlóján, míg egy akkora Allen kulcs formáját fel nem veszi. Ezzel ki tudja majd csavarni a cellája mosdójának csavarjait, melyet a Schweitzer Company gyártott. Lévén, hogy a tevékenysége nem maradhat észrevétlen a cellatársa előtt, Michael teszteli Sucre hajlandóságát a titoktartásra, ám Sucre világossá teszi, hogy nem vesz részt ebben a veszélyes vállalkozásban. Michael új cellatársat kap, a skizo-inszomniás Zakkantat, aki megszállottjává válik Michael tetoválásának és arról vázlatokat készít; amikor Sucre megtudja, hogy kuzinja, Hector megkörnyékezte barátnőjét, Maricruz-t, meggondolja magát, és rááll a szökésre. Michael erőszakossággal vádolja meg Zakkantat, ezért azt áthelyezik, és Sucre visszatérésével elkezdi kibontani a mosdó mögötti falat.

#### [szerkesztés] Kapcsolatok

Michael sok fontos ismeretséget köt az első napon a Fox Riverben. Legfontosabb köztük az atyai kapcsolata a börtönigazgató Henry Pope-pal, aki a felesége évfordulójára egy Tádzs Mahal modellt épít; Pope ismeri Michael szerkezeti mérnök végzettségét, és megkéri rá, hogy segítsen a modell megépítésében. Michael rááll a dologra.

Michael időről-időre Charles Westmoreland-tól kér tanácsot, akiről azt hiszi, hogy ő az elfoghatatlan D. B. Cooper. Bár Westmoreland ezt végig tagadja, Michaelt nem tudja eltántorítani a meggyőződésében, részben azért, mert az az 1 millió dollár, amivel Cooper megszökött, nagyon fontos Michael kitörés utáni terveiben.

#### [szerkesztés] English, Fitz vagy Percy

Ezek utcanevek, amik keresztezik a börtönt. Michael kiszökik a tetőre, hogy lemérje mennyi idő alatt érnek ki a zsaruk a börtönhöz. Fitz tiszta volt, arról nem jöttek zsaruk. Tehát a szökés napján a Fitz street felé kell elhagyni a börtön területét.

#### [szerkesztés] A csövek

A börtön alatt egy vezetékrendszer fut, amin keresztül el lehet jutni bárhová a börtönön belül. Michael, hogy bejusson a régi csatornahálozatba, át kell hogy törjön egy falat. Ezért a tetoválásán lévő ördögöt lemásolja egy papírra és a képét kivetíti a falra. A főbb pontokba lyukakat fúr, ezáltal meggyengíti a fal teherbíróképességét, és a fal ledönthetővé válik. Michael - terve kivitelezéséhez - előzőleg lekapcsolja a klímát, hogy felbőszítse a rabokat. Ez sikerül is neki. Lezárják a börtön A szárnyát. Így Michaelnek van elég ideje, hogy áttörje a falat és bejusson a csővezetékrendszerbe. Végül a fal ledől.

#### [szerkesztés] A raktár

Régen raktár volt, most az őrök pihenőszobája. Ez a szoba a "66-os úton" (egy csövön) fekszik, ezen keresztül ki tudnak jutni. Hogy bejussanak, Michael megkéri Westmoreland-et, hogy gyújtsa fel a szobát, mivel ide egyedül neki van bejárása. Ő először nemet mond. Bellick megöli Westmoreland macskáját, mert ő nem mondta el neki, hogy ki ölte meg Bob-ot, az újonc fegyőrt. Bosszúból Westmoreland felgyújta a szobát, ezzel lehetővé téve Michael-nek, hogy folytassa, amit elkezdett. Ásnak egy lyukat a "66-os útig". Innen már sétagalopp a szökés.

#### [szerkesztés] Időzítés

Ez a szakasz még csonk. Segíts te is a kibővítésében!

#### [szerkesztés] Az első próbálkozás

Michael lefújná a szökést, mert bátyja magánzárkába került, de a csapat nyomására némi módosítással megpróbálja kivitlezni az akciót. Egy, a magánzárkába becsempészett szerrel a gyengélkedőre juttatja Lincolnt A terv: Michael, Sucre, Westmoreland, Zsebes és Golyó este kilenckor lemásznak a börtönmeló alatt a 66-os útra, a csőhálózatban megkeresik az aknát, ahol felmásznak a drótkötélen a gyengusz alatti helységbe. Ott átvágják a már meggyengített csövet, amin keresztül felmásznak a gyengélkedőbe. Ott találkoznak Lincolnnal, leszedik a rácsot, és a kábeleken átmásznak a kerítésre. A kivitelezés: A gyengusz alatti raktárig minden simán megy, ám a vegyszerrel elmart csövet időközben kicserélték, áttörni lehetetlen, ráadásul Lincolnt az ágyához bilincselik, így az akció kudarcba fullad, rövid idő alatt vissza kell érniük az őrök pihenőjébe, különben lebuknak. A gondosan kidolgozott terv nem valósult meg.

### [szerkesztés] Második fázis

Ez a szakasz még csonk. Segíts te is a kibővítésében!

#### [szerkesztés] A villamosszék

Lincoln büntetése "ha valami baj lenne a székkel, elhalasztanák a kivégzést..."

Ez a szakasz még csonk. Segíts te is a kibővítésében!

Tweener elárulja Bellicknek hogy szökni készülnek!

#### [szerkesztés] Pszichiátriai osztály

Michael eljut a magánzárkába, ahol addig üti a falat, amíg a keze véres nem lesz. Így elviszik a pszichiátriai osztályra, ahol találkozik régi ismerősével, Zakkanttal. Megkéri, hogy rajzolja le a tetoválásból hiányzó részt, azonban Zakkant nem emlékszik semmire.

#### [szerkesztés] A gyengélkedő kulcsa

Michael alibi felesége, Nika segítségével megszerzi a gyengélkedő kulcsát Sara-tól, majd miután lemásolta azt, visszajuttatja az orvosnak. Bár a kulcscsomó megkerül, Sara gyanakszik, és lecserélteti a zárakat.

#### [szerkesztés] A Tádzs Mahal

Scofield egy fontos tartóelemet szándékosan nem rak be a makettba, és ez veszélyezteti az épület stabilitását. Amikor visszahívja az igazgató, ő késsel megfenyegeti, hogy Lincolnt vitesse át az orvosiba, ahonnan a többiekkel együtt meg tud majd szökni....

## [szerkesztés] Második évad

### [szerkesztés] 23. Manhunt (2/1: 2. évad, 1.rész)

Nyolc óra eltelt a szökés óta. Michael, Lincoln, Sucre, C-Note és Abruzzi próbálják az üldözőiket lerázni. Bellick kénytelen átadni az üldözés vezetését az FBI különleges ügynökének, Mahone-nak. Mahone próbálja kitalálni a menekülők útvonalát, ezzel megnehezíti azok dolgát. Dr. Tancredi túladagolás miatt kórházba kerül. Felmerül a gyanú, hogy segített a szökésben. Zsebes zsarolja a többieket, de ő jár rosszabbul.

### [szerkesztés] 24. Otis (2/2)

Mahone úgy próbál a menekülők nyomára jutni, hogy megfenyegeti az előzetesben lévő LJ-t. Michael és Lincoln tervet rögtönöznek, amivel kiszabadíthatnák LJ-t. Sucre, Abruzzi és Golyó más terveket forgat a fejében, ők elsősorban az üldözőik elől szeretnének eltűnni, azonban Westmoreland pénze is motiváció lehet. Veronica megérkezik a montanai házba, ahol megtalálja azt a férfit, akinek állítólagos halála miatt Lincoln-t halálra ítélték. Bellick-et hivatali visszaélés miatt kirúgják az állásából.

### [szerkesztés] 25. Scan (2/3)

Michael és a sérült Lincoln együtt menekülnek Mahone elől, aki forró nyomon követi őket. Bellick megtudja, hogy még a kitűzött vérdíjnál is nagyobb pénzről van szó, és társat talál az üldözéshez. Sucre és Golyó a családjukkal keresik a kapcsolatot - nem törődve azzal, hogy tudják: figyelik őket.

### [szerkesztés] 26. First Down (2/4)

Bellick Nikát követve eljut Michaelhez és Lincolnhoz és mindhármukat foglyul ejti. Felfedi előttük, hogy tud az 5 millióról, amit ő akar megszerezni. Kellerman szenvedélybetegnek adja ki magát, ezzel Sara közelébe férkőzik. Sara egy régen várt telefonhívást kap. Zsebes autóstoppal halad tovább. Abruzzi találkozik a családjával, és felesége kérése ellenére le akar számolni Fibonaccival, akinek biztos forrásból megtudja a tartózkodási helyét.

### [szerkesztés] 27. Map 1213 (2/5)

Mahone ideges, amikor Michael és Lincoln hollétéről semmilyen információt nem kap. Az idegesség leküzdésére valamilyen gyógyszert szed, amit egy utcai árustól szerez be. Tirpák Utah felé haladva megismerkedik egy lánnyal, aki megkedveli őt. Utah-ba érve Zsebessel is találkozik. A nyomozók megtalálják azt a merevlemezt, amit Michael a börtönbe kerülése előtt használt, és megkezdik róla az adatok visszaállítását. Utah-ban Michael és Lincoln elmennek a községházára, ahol a helybeli telkek térképei találhatók, azonban az általuk keresett térkép hiányzik a könyvből. Golyó jegy nélkül utazik a vonaton, majd amikor rendőrök közelednek felé, kiugrik a vonatból. Sucre tudomására jut, hogy Maricruz Hectorhoz akar feleségül menni, ezért elmegy a templomba, ahol az esküvőt tartani fogják, hogy beszéljen vele. Utah-ban Michael és Lincoln megmentik Tirpákot egy helyi boltos brutalitásától, aki felismerte őt. Kiderül, hogy Zsebes szerezte meg a pénzt jelölő térképet.

### [szerkesztés] 28. Subdivision (2/6)

Zsebes memóriája és Michael logikája alapján lokalizálják a helyet, ahol a pénz valószínűleg el van ásva. Azonban az évek során ott lakóház épült. Tervet készítenek, hogyan juthatnak a kincs közelébe. Tirpák visszamegy a városba szerszámokért, közben valakit ártalmatlanná tesz. Mahone a D. B. Cooper ügyön elindulva behatárolja a körzetet, ahol a pénz el van rejtve. Zakkant Wisconsinban betör egy házba, ahol a tulajdonos vak, ezért összetéveszti valakivel. Kellermant felvilágosítják Washingtonban, hogy bár továbbra is a Burrows-ügyön kell dolgoznia, az elnökasszonnyal a továbbiakban nem találkozhat. Sara apja, aki szintén Washingtonban van, felismeri Kellermanban a lánya révén megismert állítólagos szenvedélybeteget. Megérkezik Sucre és C-Note. Tirpáknak vissza kell mennie a városba, mert elfelejtette megtankolni a kocsit. Miközben Zsebes flörtöl a háziasszonnyal, hogy lekösse a figyelmét, a többiek ásnak. Tirpákot elkapja Mahone, a házhoz pedig egy rendőrautó érkezik.

### [szerkesztés] 29. Buried (2/7)

Michael, Sucre, és Golyó tovább ásnak a háznál, Zsebes is jelen van, de ő nem tud ásni a keze miatt. A háziasszonyt és a lányát, aki rendőr, túszul ejtik. Zakkant még Wisconsinban van, és bár a rendőrség az ő ténykedéséről is tudomást szerez, őt nem üldözik. Tirpákot kihallgatja Mahone és vádalkut kínál neki: ha feladja a többieket, 4 év börtön után tiszta lappal indulhat az életben. LJ-t számára is váratlanul kiengedik az arizonai börtönből, ahová nemrég érkezett. Lincoln mindent hátrahagyva azonnal elindul, hogy találkozzon a fiával. Sara felakasztva találja apját az otthonában, és ő maga is a Társaság „likvidálandó” listájára kerül. A szökevények végül megtalálják az elásott pénzt. Mahone kimutatja a sötét oldalát, aminek Tirpák áldozatul esik...

### [szerkesztés] 30. Dead Fall (2/8)

Michaelt, C-Note-ot és Zsebest Sucre fegyverrel arra kényszeríti, hogy adják át neki a hátizsákot, ami az összes pénzt tartalmazza. Sucre távozása után a szökevények szétválnak: Michael Sucre-t próbálja megtalálni, C-Note a családjához siet, akiket azonban figyel az FBI. Mahone nyomozóról újabb sötét dolgok kerülnek napvilágra. Sara csak egy véletlennek köszönheti az életét. Miközben mindenki elől bújkálnia kell, a Michaeltől kapott rövid, kódolt számsorokat próbálja megfejteni, amikben Michael valószínűleg egy találkozó helyét és idejét akarja közölni vele. Mahone is ezen munkálkodik, azonban neki segítségére van a folyóból kihalászott merevlemez, és személyesen Kellerman ügynök is. Bellick és társa nem adják fel a keresést a szökevények után. Lincoln megtalálja a fiát, LJ-t és együtt menekülnek, azonban útjuk során többen felismerik őket.

### [szerkesztés] 31. Unearthed (2/9)

Sara megfejti a Michael által küldött számokból a találkozó helyét, erre azonban Mahone is rájön. Michael egy tévében elhangzó riportot hallva nyomozni kezd Mahone után, és FBI ügynöknek adva ki magát látogatást tesz a nyomozó volt feleségénél, akitől érdekes információkat kap. C-Note találkozik korábbi társaival Chicagoban, és a segítségüket kéri a felesége és lánya megszöktetéséhez. Zsebes Kansas államban egy megőrzőbe helyezi a Westmoreland pénzét tartalmazó táskát, majd felkeresi azt a házat, ahol az őt börtönbe juttató hölgy lakik, azonban a házból a lakók elköltöztek, csak Bellick kerül elő váratlanul.

### [szerkesztés] 32. Rendezvous (2/10)

Bellick és társa brutálisan kínozzák Zsebest, hogy árulja el nekik, hova tette a pénzt. Sara és Michael találkoznak, de Mahone szorosan a nyomukban van. Lincolnt és LJ-t Lincoln apja megszökteti, és biztonságba viszi, azonban itt is az életükre törnek. Lincoln apja azt állítja, hogy elegendő bizonyíték gyűlt össze ahhoz, hogy a fiainak ne kelljen menekülniük. Sucre megpróbálja telefonon elérni Maricruzt, de kiderül, hogy Mexikóba utazott. Sara elválik Michaeltől, de Kellerman karjaiba fut.

### [szerkesztés] 33. Bolshoi Booze (2/11)

Michael és Lincoln a megbeszélt helyre igyekszenek, ahol egy repülőgép fogja felvenni őket, azonban a „viteldíjjal” kapcsolatban bonyodalmak támadnak. Minthogy Sucre Mexikóba igyekszik Maricruz után, ő is megérkezik, valamint Lincoln apja. Mahone ultimátumot kap ismeretlen megbízójától (ő Mr. Kim), miszerint még a határ átlépése előtt el kell intéznie mindegyik Burrows-t. Kellerman Sara likvidálására is utasítást kap Mr. Kimtől.

### [szerkesztés] 34. Disconnect (2/12)

Új Mexikóban Kellerman folytatja Sara kínzását, azonban Sarának sikerül megszöknie. C-Note lányának egy gyógyszerre van szüksége, ezért a család egy gyógyszertárhoz megy, ahol C-Note feleségét letartóztatják. Bellicket kihallgatja a rendőrség a társa halála kapcsán. A Zsebes által hátrahagyott nyomok Bellickre terelik a gyanút. Miután Michael találkozik apjával, egy visszaemlékezésből megtudjuk, hogy Michaelt gyermekkorában egy nevelőapához adták, aki rendszeresen megverte és egy sötét szobába zárta. Michael hibáztatja az apját, amiért az nem jelentkezett érte. Mahone megérkezik a Bolshoi Booze helyszínre, követi a csapatot, majd tűzpárbajba keveredik velük. Aldo Burrows halálos sebet kap. Halála előtt még el tudja mondani, hogy a Cég elleni bizonyíték Saránál van. Mr. Kim minden adatot töröltet, ami Kellerman ügynökre vonatkozik. Sucre felszáll a repülőgépre, ami értük jött, Michael és Lincoln szeretné lezárni az ügyet, ezért inkább maradnak.

### [szerkesztés] 35. The Killing Box (2/13)

Zsebes Kansas-ben megkörnyékez egy postai alkalmazottat, hogy segítségével megtalálja annak a nőnek a címét, aki börtönbe juttatta. Bellicket a társa, Geary meggyilkolásának vádjával gyorsított eljárással 25 év börtönre elítélik. Kérésére a Fox Riverbe kerül. Sara próbálja telefonon Michaelt elérni, de később látja a tévében, hogy Michaelt és Lincolnt elfogta a határőrség Mahone közreműködésével. A pilóta és Sucre kiugranak a repülőgépből, amikor észreveszik, hogy vadászgéppel üldözik őket. Kim arra utasítja Mahone-t, hogy ölje meg a két testvért, akár a határőrség szeme láttára is. Kellerman azt javasolja Mahone-nak, hogy Michaelt és Lincolnt a Fox Riverbe való átszállításuk közben, Albuquerque-nél likvidálják. Michael és Lincoln tisztában van vele, hogy egy megrendezett balesettel akarják őket menekülésre késztetni, de megpróbálják a szökést. Mahone-val a sarkukban Kellermanba ütköznek, aki lelövi Mahone-t, és felajánlja, hogy segít nekik nyilvánosságra hozni az igazságot.

### [szerkesztés] 36. John Doe (2/14)

Kellerman elviszi Michaelt és Lincolnt a kocsiján. Mahone nem halt meg, de abba akarja hagyni a munkáját, ezért a családja veszélybe kerül. Bellick megtapasztalja, milyen érzés a börtönben fogolynak lenni. Zsebes még mindig szereti azt a nőt, aki miatt börtönbe került, azonban a nő nem bízik meg benne. C-Note feleségét őrizetbe vették és mivel a vád egy fogoly szökésében való részvétel, ezért súlyos börtönbüntetésre számíthat. Kellerman, Michael és Lincoln elmennek Montanába, Steadmanért, hogy ő elmondhassa az igazságot. Steadman labilis idegállapotban öngyilkos lesz.

### [szerkesztés] 37. The Message (2/15)

Michael, Lincoln és Kellerman csapdába esik, de Kellerman FBI igazolványával kiszabadulnak. Egy operatőr 26 perces videót készít a testvérpárról, amiben Michael titkos üzenetet juttat el Sarához. Sucre Mexikóban próbál eljutni Maricruzhoz, de nincs pénze. Zakkant tutajt épít, közben egy fiatal párral fut össze. Kellermant az elnökasszony személyesen hívja fel.

### [szerkesztés] 38. Chicago (2/16)

C-Note nehéz helyzetbe kerül, amikor valaki ki akarja rabolni azt az étkezdét, ahová a lányával mentek. Az elnökasszony utasítja Kellermant, hogy vigye be Michaelt és Lincolnt Chicagoba. Chicago felé vonaton mennek, azonban útközben a rendőrség úttorlaszt állít a vonat elé, ezért újból menekülniük kell. Mahone felkeresi Bellicket a börtönben, ahol Bellick értékes információkkal szolgál neki Sara hollétével kapcsolatban. Mahone kihozatja Bellicket a börtönből, és Zakkant felkutatásával bízza meg. Amikor Bellick megtalálja, Zakkant kilátástalan helyzetbe kerül. Sara szembesül azzal az emberrel, aki meg akarta ölni. Zsebes próbál a Hollander család bizalmába férkőzni.

### [szerkesztés] 39. Bad Blood (2/17)

Sara és Michael rájönnek, hogy a Sara apja által átadott kulccsal csak Pope, a nyugállományú börtönigazgató tud bejutni a klubba, ahol a bizonyíték rejtőzik, ezért felkeresik a lakásán. Sucre igyekszik a repülőtérre, ahol Maricruz-szal beszélt meg találkozót, azonban őt már itt is körözik. Zsebes az egykori otthonába viszi a Hollander családot, ahol a gyermekkorába is bepillantást nyerünk, ezzel tovább árnyalva a Zsebesről kialakult képet. C-Note a kislánya betegségét próbálja kivizsgáltatni, de miután az összes pénzét odaadja egy kevésbé bizalomgerjesztő kültelki orvosnak, felhívja Mahone-t, hogy feladja magát. A felesége szabadonengedése és a kislánya gyógyításának fejében felajánlja, hogy átadja Scofieldet Mahone-nak.

### [szerkesztés] 40. Wash (2/18)

Michael, Lincoln és Sara, miután meghallgatják a nehezen megszerzett felvételt, egy szavahihető embert keresnek, aki a nyilvánosság elé tudja vinni az igazságot, hogy ezzel Lincoln ártatlanságát bizonyítani tudják. Zsebes felkeres egy pszichiátert, majd Thaiföld felé veszi az irányt. Sucre és Maricruz megérkeznek Sucre rokonaihoz Mexikóban. Mahone, bár egyezséget kötött C-Note-tal, kiderül, hogy már nincs rá szüksége. Kellerman komolyan felkészül egy elnökasszony elleni merényletre.

### [szerkesztés] 41. Sweet Caroline (2/19)

C-Note-ot megmentik az öngyilkos haláltól. Kellerman elhelyezkedik távcsöves puskájával, hogy lelője az elnököt. Michael, Lincoln és Sara kockázatos tervet gondolnak ki. Michael elfogatja magát az elnök testőreivel, és egy brutális vallatás után eljut az elnökasszonnyal való beszélgetéshez. Ennek során Lincoln telefonon bejátssza az elnökasszony és öccse telefonbeszélgetését, aminek kompromittáló a tartalma. Michael a felvétel titokban tartásáért cserébe amnesztiát kér maga és a bátyja számára. Mahone nyomára jut annak a szobának, ahol már csak Sara tartózkodik. Bellick megtalálja Sucrét a búvóhelyén. Zsebes az ötmillió dollárt tartalmazó csomagja miatt verekedésbe keveredik. C-Note segítséget kap egy másik FBI-ügynöktől, ha bevallja, mire akarta rávenni őt Mahone.

### [szerkesztés] 42. Panama (2/20)

Amint Zsebes hozzájut a csomagjához, Sucre és Bellick tűnik fel. Michael és Lincoln egy Dél-Amerikába induló hajón várják Sara érkezését, azonban Sara észreveszi, hogy a nyomában vannak, ezért inkább feladja magát. Bellick az ötmillió dollár miatt, Sucre kényszerűségből közösen Zsebes után nyomoznak. Mahone próbálja kitalálni Michael következő lépését, ellene pedig egy FBI-on belüli nyomozás folyik. C-Note-ot sikerül rávenni a Mahone elleni vallomásra. Zsebes egy nőt szerez magának, akit Susan Hollandernek öltöztet be, azonban a nő nem játsza tökéletesen a szerepét. Michael és Lincoln megérkeznek Panamába. Michael gyötri magát, mert sok ember haláláért érez lelkiismeretfurdalást. Mr. Kimet magához hívatja a Jegyzettömbös Ember, és egy bizonyos „Sona”-ról kérdezi. C-Note-ot szabadon engedik új személyazonossággal. Mr. Kim azzal bízza meg Mahone-t, hogy élve fogja el Zsebest Panamában. Sucre és Bellick is megtudja, hogy Zsebes Panamában van.

### [szerkesztés] 43. Fin Del Camino (2/21)

Michael Zsebes nyomába ered. Zsebes a Fin Del Camino nevű kis hotelben várakozik. Mahone felhívja feleségét egy taxiból, és biztosítja róla, hogy ez az utolsó ügy, amit még megcsinál, aztán visszavonul. Michael a hotelnél Sucréba és Bellickbe botlik. Hármasban becserkészik Zsebest, azonban majdnem őket kapják el. Zsebes elmenekül a pénzzel, Bellicket elfogják. Sarát bíróságon hallgatják ki, a szökésben való bűnrészesség miatt 12 év börtön vár rá. Kellerman végzetes lépésre készül. Mahone és Lincoln összeverekszenek. Michael és Sucre elfogják Zsebest, azonban nem tudják átadni a hatóságoknak, mert Zsebes útközben megszökik.

### [szerkesztés] 44. Sona (2/22)

Michael átadja a hajót Mahone-nak, azonban váratlanul Mr. Kim is megjelenik. Kellerman Sara mellett tanúskodik, ezért Sarát (és egyúttal Lincolnt is) felmentik, Kellermant azonban vád alá helyezik. Bellick és Zsebes börtönbe kerül. Mahone Michael hajóján menekül, azonban a hatóságok kábítószert találnak a hajón, ezért Mahone-t őrizetbe veszik. Sucre súlyos sérülése ellenére eltávozik a kórházból, és Bellick szabadonbocsátása érdekében a követségre telefonál. Sara Panamába utazik, ahol találkozik Michaellal és Lincolnnal, azonban Mr. Kim itt is megjelenik. Végül mindhármójuknak menekülniük kell. Michaelt elfogják, és egy olyan épületbe viszik, aminek a feliratában ez szerepel: „Sona”. (-- ezzel ér véget a 2. évad --)

## [szerkesztés] Forrás

- Fox.com - A sorozat hivatalos oldala
- www.tv.com/prison-break/
- www.imdb.com, 1. évad
- www.imdb.com, 2. évad

| A szökés | m·v·sz

Szereplők (Színész) | A Fox River-i nyolcas: Michael Scofield (Wentworth Miller) | Lincoln Burrows (Dominic Purcell) | Fernando Sucre (Amaury Nolasco) | Theodore Bagwell (Robert Knepper) | John Abruzzi (Peter Stromare) | David Apolskis (Lane Garrison) | Benjamin Miles Franklin (Rockmond Dunbar) | Charles Pathosik (Silas Weir Mitchell)
Többiek: Alexander Mahone (William Fichtner) | Aldo Burrows (Anthony John Denison) | Bill Kim (Reggie Lee) | Brad Bellick (Wade Williams) | Caroline Reynolds (Patricia Wettig) | Charles Westmoreland (Muse Watson) | Daniel Hale (Danny McCarthy) | Henry Pope (Stacy Keach) | L. J. Burrows (Maeshall Allmann) | Maricruz Delgado (Camille Guaty) | Nick Savrinn (Frank Grillo) | Nika Volek (Holly Valance) | Paul Kellerman (Paul Adelstein) | dr. Sara Tancredi (Sarah Wayne Callies) | Veronica Donovan (Robin Tunney)

Epizódok | 1. évad: (1) Isten hozott a börtönben | (2) Lázadás | (3) Álmatlanul | (4) Édes méreg | (5) Öld meg Lincolnt! | (6) Zendülők és falfúrók | (7) A gyanú árnyéka | (8) Fenyegető körülmények | (9) Forró nyomon | (10) Felsőbb parancsra | (11) Ki lesz a hunyó? | (12) Isten keze | (13) Az alagút vége | (14) Nincs kegyelem | (15) Foggal, körömmel | (16) A múlt árnyai | (17) Őrültek háza | (18) Cella-póker | (19) A kulcs | (20) Nincs visszaút | (21) A nagy nap | (22) Hajtóvadászat

2. évad: (1) Manhunt | (2) Otis | (3) Scan | (4) First Down | (5) Map 1213 | (6) Subdivision | (7) Buried | (8) Dead Fall | (9) Unearthed | (10) Randezvous | (11) Bolshoi Booze | (12) Disconnect | (13) The Killing Box | (14) John Doe | (15) The Message | (16) Chicago | (17) Bad Blood | (18) Wash | (19) Sweet Caroline | (20) Panama | (21) Fin Del Camino | (22) Sona

Lásd még | Menekülési terv | Paul Scheuring

A lap eredeti címe "http://hu.wikipedia.org../../../a/_/m/A_menek%C3%BCl%C3%A9si_terv_%28A_sz%C3%B6k%C3%A9s%29_a41f.html"

Kategóriák: Szakaszcsonkok | Csonkok 2006 szeptemberéből | A szökés | Televíziósorozatok epizódlistái

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Français
- Türkçe